În anul următor a ajuns în finală la Campionatul Mondial de la Denver, dar a pierdut cu sovietica Olga Veliciko și s-a mulțumit cu argint. La proba pe echipe Germania și-a adjudecat medalia de aur. În anul 1990 și-a regăsit titlul mondial, învingându-o în finală pe italianca Giovanna Trillini. În același an a plecat în Austria cu prietenul său, scrimerul austriac Merten Mauritz. Relația cu antrenorul său Emil Beck era dificilă și în anul 1991 s-a plâns într-un interviu acordat jurnalului "Der Spiegel" ca acesta încerca să controleze absolut tot, inclusiv viața sa privată. L-a descris ca „un om obsedat, pregătit să facă orice pentru succes”. Totuși, rezultatele sale au suferit: chiar dacă era considerată mare favorită la Campionatul Mondial din 1991, a pierdut în tabloul de 64 cu Giovanna Trillini, care în cele din urmă a cucerit titlul.